Diari Oficial de la Generalitat Valenciana


Sumari del DOGV 5731, del 31-03-2008 (2008/3749)

DECRET 29/2008, de 28 de març, del Consell, de modificació del Decret 92/2007, de 6 de juliol, pel qual s'establix l'estructura orgànica bàsica de la Presidència i de les conselleries de la Generalitat.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/03/28/29/dof/vci/html**

### Dades del document

Número de DOGV
:   5731

Data del DOGV
:   31-03-2008

Secció del DOGV
:   I. DISPOSICIONS GENERALS

Número del document
:   2008/3749


Data del document
:   28-03-2008

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria Justícia i Administracions Públiques
    * reglament intern
    * administració regional
    * legislació

DECRET 29/2008, de 28 de març, del Consell, de modificació del Decret 92/2007, de 6 de juliol, pel qual s'establix l'estructura orgànica bàsica de la Presidència i de les conselleries de la Generalitat. [2008/3749]  
Després de l'inici de la VII legislatura de Les Corts, el Decret 92/2007, de 6 de juliol, del Consell, ha establit l'estructura orgànica bàsica de la Presidència i de les conselleries de la Generalitat, dissenyant l'estructura directiva de cada un dels departaments en què s'organitza esta.  
Dins d'esta estructura, i pel que fa a la conselleria de Justícia i Administracions Públiques, es preveia l'existència de la Secretaria Autonòmica de Justícia, a la qual, creada pel Decret 7/2007, de 28 de juny, del president de la Generalitat, se li assignen les competències en matèria de justícia, menor, víctimes del delicte i violència de gènere, col·legis professionals, associacions, fundacions, registre i notariat.  
D'acord amb l'apartat 2 de l'article 28 del Decret 92/2007, de 6 de juliol, del Consell, de la Secretaria Autonòmica mencionada depén, com a òrgan directiu, la Direcció General de Justícia i Menor, la qual, entre altres, assumix les funcions en matèria de relacions amb la justícia.  
La decidida aposta del Consell per afrontar els reptes que contínuament es plantegen en el si de la societat valenciana, sent un d'estos vetlar per una administració de justícia sense demores indegudes i pròxima al ciutadà, tal com proclama l'article 9, apartat 3, de l'Estatut d'Autonomia de la Comunitat Valenciana, fan aconsellable modificar l'estructura administrativa de la conselleria de Justícia i Administracions Públiques amb vista a crear, directament dependent del conseller, un centre directiu que s'encarregue de vetlar per un adequat funcionament de l'administració de justícia, que, sense interferir en les competències d'altres poders públics implicats, coadjuve a la consecució de l'objectiu esmentat.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 28 de març de 2008,   
DECRETE  
Article únic   
S'introduïx l'article 28 bis en el Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual serà la següent:   
«Article 28 bis. Del delegat especial per a l'Observatori de la Justícia en la Comunitat Valenciana  
Sota la dependència directa del conseller de Justícia i Administracions Públiques i amb rang de direcció general, es crea el delegat especial per a l'Observatori de la Justícia en la Comunitat Valenciana, que assumix les funcions d'anàlisi i realització d'estudis de la realitat de la justícia en la Comunitat Valenciana, seguiment de la normativa estatal que incidisca en l'administració de justícia, així com de proposta de mesures o actuacions alternatives o connexes amb esta que tendisquen a la consecució d'una administració de justícia sense demores indegudes i pròxima al ciutadà en l'àmbit territorial de la Comunitat Valenciana».  
DISPOSICIÓ FINAL  
Única  
El present decret entrarà en vigor el mateix dia de la seua aprovació.   
Valencia, 28 de març de 2008  
El president de la Generalitat,  
FRANCISCO CAMPS ORTIZ


Còpia Permalink ELI